ตลาดครึ่งปีแรก เดินหน้าด้านความบันเทิง | autoinfo.co.th
ตลาดครึ่งปีแรก เดินหน้าด้านความบันเทิง
ในช่วงครึ่งปีที่ผ่านมา แม้ว่าจะมีเหตุการณ์หลายอย่าง ส่งผลกระทบต่อสภาพเศรษฐกิจโดยรวม แต่ความบันเทิงด้านจอทีวี ก็พัฒนาอย่างต่อเนื่อง
คงจะจำกันได้ ช่วงปลายปีที่ผ่านมา จอทีวีแบบ แอลซีดี และแอลอีดี เปิดตัวกันอย่างต่อเนื่องหลายรุ่น หลายบแรนด์ โดยเฉพาะ เอชดีทีวี ที่เน้นความละเอียดภาพ เพื่อรองรับแผ่นบลู-เรย์
หลังจากนั้น หลายค่ายเปิดตัวจอทีวีแบบ 3 มิติ ตามมาติดๆ โดยคาดว่า ตลาดจะเติบโตอย่างรวดเร็ว แต่ก็ไม่ได้คึกคักอย่างที่คิด
ล่าสุด การพัฒนาของจอทีวีก็ก้าวข้ามไปอีกขั้น สู่สมาร์ททีวี และอินเตอร์เนททีวี ที่สามารถเชื่อมต่อความบันเทิงออนไลน์ได้ทันที ซึ่งน่าจะตรงทเรนด์ที่สุด เพราะเทคโนโลยีด้านการสื่อสารก้าวกระโดดอย่างรวดเร็ว เชื่อมต่อถึงกันทั่วทุกมุมโลก
สิ่งที่ตามไปด้วย คือ ความบันเทิงในรูปแบบต่างๆ ทั้งภาพ และเสียง อย่างเอมวี และคลิพต่างๆ ที่โหลดดูได้ง่าย และสามารถดูได้ทันทีจาก อินเตอร์เนททีวี
แน่นอนครับ ความบันเทิงเหล่านี้ สามารถนำไปติดตั้งในรถยนต์ได้เช่นกัน และเมื่อผนวกเข้ากับระบบทัชสกรีน ยิ่งเพิ่มความสะดวกได้มากขึ้น ใช้เพียงปลายนิ้วสัมผัส เลือกความบันเทิงบนจอภาพได้ทันที
ในครึ่งปีหลัง หากไม่มีเหตุการณ์อะไรมากระทบ การพัฒนาด้านเทคโนโลยีความบันเทิง ก็จะเดินหน้าไปอย่างรวดเร็ว คาดว่า ปลายปีนี้จะได้เห็นอะไรใหม่ๆ กันอีก เตรียมตัวให้พร้อมครับ
ลิงค์สำหรับแชร์ : https://autoinfo.co.th/pqhyc